
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 15P/59/2024 3824203100 15. 07. 2024 JUDr. Eva Kiššová ECLI:SK:OSPD:2024:3824203100.3
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Evou Kiššovou v právnej veci navrhovateľky, manželky: A. B., C., nar. XX.X. XXXX, bytom D., E. F. G. XXXX/XX, proti odporcovi, manželovi: H. B., nar. XX.X. XXXX, bytom D., E. F. G. XXXX/XX, o rozvod manželstva a úpravu rodičovských práv a povinností na čas po rozvode k maloletej I. B., nar. XX.X. XXXX, zast. Úradom práce, sociálnych vecí a rodiny Prievidza, takto rozhodol: I. Manželstvo účastníkov A. B., C. J., nar. XX.X.XXXX a H. B., nar. XX.X.XXXX, uzavreté dňa X.X.XXXX, zapísané v Knihe manželstiev Matričného úradu D. vo zväzku XX, ročník XXXX, str. XX, pod radovým číslom XX r o z v á d z a . II. S c h v a ľ u j e uzavretú rodičovskú dohodu, ktorá znie: 1. Maloleté dieťa I. B., nar. XX.XX.XXXX sa zveruje na čas po rozvode manželstva do osobnej starostlivosti matky. 2. Otec maloletého dieťaťa H. B., nar. XX.XX.XXXX sa zaväzuje platiť výživné na maloletú I. vo výške 200 eur mesačne, vždy do 20 – tého dňa toho ktorého mesiaca vopred k rukám matky maloletej, počnúc právoplatnosťou rozsudku o rozvode manželstva. 3. Otec maloletého dieťaťa H. B., nar. XX.XX.XXXX je oprávnený stretávať sa s maloletou I. každý párny kalendárny týždeň v mesiaci od piatka od 16:00 hod do nedele do 18:00 hod s tým, že miesto prevzatia a odovzdania dieťaťa je bydlisko dieťaťa. 4. Otec maloletého dieťaťa H. B., nar. XX.XX.XXXX je oprávnený stretávať sa s maloletou I. každý kalendárny týždeň v utorok a vo štvrtok vždy od 16:00 hod do 19:00 hod. s tým, že miesto prevzatia a odovzdania dieťaťa je bydlisko dieťaťa. 5. Matka sa zaväzuje maloleté dieťa na styk s otcom pripraviť a stretnutie otca s maloletou umožniť. III. Žiaden z účastníkov nemá nárok na náhradu trov konania. odôvodnenie: Toto rozhodnutie bližšie dôvody neobsahuje (§ 2 ods. 1 CMP, § 221 písm. a/ CSP). Poučenie: Proti tomuto rozhodnutiu odvolanie je prípustné, avšak účastníci sa práva podať odvolanie voči rozhodnutiu výslovne vzdali jeho vyhlásení rozhodnutia (§ 368 CSP) a v časti týkajúcej sa schválenia rodičovskej dohody rodičia nie sú oprávnení podať odvolanie (§ 122 CMP).
Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko /§ 27 odst. 1 Zákona o rodine /.

